| Marolo |
| --- |
| Unha da valvas de *Acanthocardia tuberculata* de Sicilia no *Museo Civico di Storia Naturale di Milano*. |
| Clasificación científica |
| 

|  |  |
| --- | --- |
| Xénero: | *Acanthocardia* |
| Especie: | *tuberculata* |

 |
| Sinonimia |
| * *Acanthocardia (Rudicardium) tuberculata* (Linnaeus, 1758)
* *Cardium rusticum* Linnaeus, 1767
* *Cardium tuberculatum* Linnaeus, 1758
* *Cardium tuberculatum var. mutica* Bucquoy, Dautzenberg & Dollfus, 1892
* *Eucardium tuberculatum* (Linnaeus, 1758)
* *Eucardium tuberculatum var. asperula* Coen, 1915
* *Eucardium tuberculatum var. dautzenbergi* Coen, 1915
* *Eucardium tuberculatum var. palaeomutica* Coen, 1915
* *Eucardium tuberculatum var. picta* Coen, 1915
* *Eucardium tuberculatum var. potens* Coen, 1915
 |

O **marolo** ou **berberecho marolo** (*Acanthocardia tuberculata*, Linnaeus 1758; antes *Cardium tuberculatum*) é un molusco bivalvo da familia dos Cárdidos (Cardiidae), da orde Veneroida.

Morfoloxía
----------

Semella un berberecho de gran tamaño. Ten unha cuncha forte, sólida, equivalva, cun perfil ovalado ou redondeado, lixeiramente inequilateral. Chega a medir 9–10 cm de diámetro e uns 4 cm de grosor.

Presenta 21-22 costelas radiais fortes e dotadas de espiñas romas -tamén descritas como nódulos- na zona próxima ás marxes, atenuadas na zona central. As liñas de crecemento son claramente visibles. No interior, a marxe está percorrida por sucos que corresponden coas costelas.

A cor é castaña que ás veces tira a avermellada, con bandas irregulares concéntricas máis escuras que a cor do fondo.

var. *alba*

Hábitat e bioloxía
------------------

Distribúese pola costa europea do Atlántico, desde Escandinavia ata o estreito de Xibraltar, penetrando en boa parte do Mediterráneo.

Vive nas costas abertas, en áreas de fondos de limo ou cascallo, na franxa infralitoral e ata os 10 metros de profundidade.

É un molusco comestible pero moi escaso. As capturas que se poidan producir destínanse á elaboración de conservas co nome castelán de *langostillo*.

Co nome de *marolo* Ríos Panisse recolleu tamén outros moluscos cárdidos (coma o berberecho bravo (*Acanthocardia echinata*), o carneiro (*Venus verrucosa*) e outros). Todos eles, incluído a que nos ocupa, reciben tamén outros nomes comúns como *carneiro*, *cascarneiro* ou *carneirolo*.

Véxase tamén
------------

### Outros artigos

* Lista de bivalvos de Galicia

### Bibliografía

* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Marolo*** |

* Ficha en World Register of Marine Species
* Ficha en Encyclopedia of life Arquivado 04 de marzo de 2016 en Wayback Machine.

|  |  |
| --- | --- |
| Control de autoridades | 
* Wd: Q1479781
* MAG: 2779813792

 |

|  |  |
| --- | --- |
| Identificadores taxonómicos | 
* DORIS: 2861
* EUNIS: 58995
* GBIF: 2286550
* iNaturalist: 363963
* IRMNG: 10229943
* ITIS: 80932
* NBN: NBNSYS0000173549
* NCBI: 385555
* SeaLifeBase: 47937
* Soortenregister: 176186
* TAXREF: 64522
* WoRMS: 381057

 |

|  |  |
| --- | --- |
| Identificadores | 
* UMLS: C1936373
* UNII: D5364R7R6Q

 |